**Ministru kabineta noteikumu projekta “Grozījumi Ministru kabineta 2021.gada 24.marta noteikumos Nr. 184 “Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu “Grozījumi Ministru kabineta 2021.gada 24.marta noteikumos Nr.184 “Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei””projekta (turpmāk – MK noteikumu projekts) izstrādes mērķis ir precizēt vienoto klientu apkalpošanas centru (turpmāk – VPVKAC) punkta izveides vietu, tajā skaitā iekļaujot iespēju izveidot VPVKAC jebkurā apdzīvotā vietā (piemēram, pilsētās, valstspilsētās, novada attīstības centros, pagastos vai citās apdzīvotās vietās), to attiecīgi izvietojot apdzīvotā vietā atbilstoši Administratīvo teritoriju un apdzīvoto vietu likuma 7. pantam.  Grozījumi stājas spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 7. maija rīkojuma Nr. 210” “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 246. uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2019. gada 23. janvārī apstiprināto valdības deklarāciju “Deklarācija par Artura Krišjāņa Kariņa vadītā Ministru kabineta iecerēto darbību” (turpmāk – MK deklarācija), “vienas pieturas” principa attīstība noteikta kā valdības prioritāte.[[1]](#footnote-1) MK deklarācijā noteikts, ka rīcības plāna ietvaros (246. uzdevums) ir jānodrošina publisko pakalpojumu pieejamību iedzīvotājiem klātienē, atbilstoši vienas pieturas aģentūras principam VPVKAC. Attīstot vienas pieturas aģentūras principu paredzēts, ka iedzīvotājiem tiks nodrošināta publisko pakalpojumu pieejamība VPVKAC tīklā vismaz 85 % no Latvijas platības (2019. gadā - 76 %).  Pamatojoties uz MK deklarāciju, izstrādāts MK 2020. gada 4. februāra rīkojums Nr. 39 “Pakalpojumu vides pilnveides plāns 2020.-2023. gadam”, kas paredz kopējo virzību uz pakalpojumu pieejamības uzlabošanu. Lai to sasniegtu, veiktas darbības ar mērķi virzīties uz vienu un centralizētu pakalpojumu pārvaldību un iespēju iedzīvotājiem izvēlēties piemērotāko kanālu pakalpojumu saņemšanai[[2]](#footnote-2).  Pakalpojumu vides pilnveides plāns 2020.-2023. gadam un pamatnostādņu projekts “Digitālās transformācijas pamatnostādnes 2021.-2027. gadam” (VSS-48) nosaka mērķus un snieguma rādītājus valsts pārvaldes pakalpojumu vides pilnveidošanai. Lai nodrošinātu mērķu sasniegšanu, nepieciešama vienota un efektīvi funkcionējoša pakalpojumu nodrošināšanas sistēma.  Kā būtisks pamatakmens šādas sistēmas veidošanā ir uzskatāma “vienas pieturas” principa iedzīvināšana valsts pārvaldes pakalpojumu piegādē, kas paredz iespēju iedzīvotājiem vienuviet saņemt valsts pārvaldes, tajā skaitā pašvaldību pakalpojumus.  Saskaņā ar MK 2019.gada 26.novembra rīkojumu Nr.587 “Par Reģionālās politikas pamatnostādnēm 2021.-2027.gadam” (turpmāk – MK rīkojums Nr.587) noteikts, ka,ņemot vērā iedzīvotāju skaita samazināšanos reģionos, nepieciešams pārskatīt un padarīt efektīvāku pakalpojumu tīklu.  Tāpat MK rīkojuma Nr.587 minēto papildina B.1.4. uzdevums - Vienoto klientu apkalpošanas centru pieejamība un darbība, proti, būtiski ir saglabāt valsts pārvaldes pakalpojumu pieejamību klātienē pēc iespējas tuvāk iedzīvotājam, paralēli sekmējot iedzīvotāju digitālo prasmju uzlabošanu un pakalpojumu digitalizāciju. Mazinot pašvaldību skaitu, jāpievērš uzmanība VPVKAC tīkla izvērsumam, tai skaitā uzmanība būtu vēršama izmaiņām pierobežā. Iedzīvotāju migrācija uz digitālajiem pakalpojumu pieteikšanas kanāliem ļaus saglabāt un uzlabot pakalpojumu pieejamību, mazinot nepieciešamību ierasties klātienes vizītēs, tādejādi radot ietaupījumu VPVKAC administratīvo izdevumu izlietošanā.  Būtiska loma “vienas pieturas” principa iedzīvināšanā ir VPVKAC tīkla izveidei, ko VARAM sadarbībā ar pašvaldībām uzsāka veidot 2015. gadā, uzlabojot pakalpojumu pieejamību un pakalpojumu piegādes efektivitāti. Līdzšinējā VPVKAC darbība kalpo par pamatu turpmākai valsts pārvaldes, tajā skaitā pašvaldību pakalpojumu sistēmas attīstībai, nodrošinot nepārtrauktu pakalpojumu pieejamības iedzīvotājiem uzlabošanu, attīstot VPVKAC kā vienotu pakalpojumu sniegšanas kontaktpunktu.  Saskaņā ar VARAM sagatavotā konceptuālā ziņojuma "Par jaunu valsts pārvaldes pakalpojumu nodrošināšanas sistēmu" (VSS-263) sasniedzamā vīzija VPVKAC tīkla paplašināšanai ir:  1) klātienē pakalpojumi tiek sniegti ģeogrāfiski pieejamā vienotā, profesionālā tīklā. Digitālajā vidē radīta iespēja pieprasīt valsts pārvaldes pakalpojumus un sazināties ar valsts un pašvaldību iestādēm, izmantojot audio un video komunikācijas iespējas, piemēram, video iesnieguma formā;  2)pakalpojumu digitālā transformācija ir iekļaujoša – tiek ņemtas vērā visu sabiedrības grupu vajadzības un spējas. Īpašām sabiedrības grupām, kas dažādu objektīvu iemeslu dēļ nespēj saņemt pakalpojumus elektroniskā vidē (pakalpojumu pieprasīšana un piegāde ir jāparedz vienotā valsts pārvaldes mēroga pakalpojumu daudzkanālu piegādes shēmā, kurā noteikti vienoti pakalpojuma sniedzēja un saņēmēja mijiedarbības principi un izveidoti koplietošanas organizatoriskie un tehnoloģiskie risinājumi efektīvai, lietotājorientētai, iekļaujošai un pieejamai (tai skaitā teritoriāli) valsts pārvaldes klientu apkalpošanai kā analogajā, tā elektroniskajā vidē, nodrošinot arī vienotu un profesionālu valsts pakalpojumu palīdzības dienestu). Ar pilnvarotā e-pakalpojuma risinājuma palīdzību ir uzlabota pakalpojumu pieejamību VPVKAC klientiem(tikai tām fiziskām personām, kurām nav pieejami elektroniskās identifikācijas līdzekļi), tādējādi šāda pakalpojuma sniegšana nodrošina iekļaujošu pakalpojumu digitālo transformāciju nodrošinot, ka klienti, kuriem nav pieejami elektroniskās identifikācijas rīki un prasmes pakalpojumu pieteikšanai elektroniskajā vidē, šo pakalpojumu uz klienta sniegtā pilnvarojuma pamata var pieteikt VPVKAC darbinieks. Vienlaicīgi “pilnvarotā e-pakalpojuma” funkcionalitāte mazina administratīvo slogu iestādēm, jo ir paplašināts klientu loks, kas var izmantot iespēju pieteikt pakalpojumu elektroniski. Šobrīd pakalpojuma pieejamība pilnvarotā e-pakalpojuma risinājumā ir atkarīga no pakalpojuma turētāja vēlmes un vīzijas, kā arī šādai pakalpojumu sniegšanas transformācijai ir nepieciešami papildus valsts budžeta līdzekļi;  3) par pakalpojumiem atbildīgajiem ir pienākums nodrošināt pakalpojumu pieejamību​;  4) citas pakalpojumu saņemšanas iespējas, izmantojot ne-elektronisku vidi​ (pakalpojumu daudzkanālu pieejamība);  5) valstī vienots, specializēts pakalpojumu sniegšanas tīkls​;  valsts un pašvaldību klientu klātienes apkalpošanai​   1. reģionāli – teritoriālā pieejamība​ pakalpojums pieejams katrā teritoriālā vienībā / apdzīvotā vietā; ​ 2. efektivitāte – nodalīti līmeņi​:   1. klientu klātienes apkalpošana​  2. padziļināta iestādes konsultācija​  Dati par VPVKAC par situāciju līdz 2021.gada 1.jūlijam:   1. VPVKAC atrodas 93 pašvaldībās ; 2. kopumā izveidoti 122 pakalpojumu sniegšanas punkti; 3. VPVKAC tiek sniegti 11 valsts tiešās pārvaldes iestāžu 69 pakalpojumi​; 4. papildus iestāžu pakalpojumiem VPVKAC tiek sniegti arī pašvaldību pakalpojumi.   Izveidojot vismaz vienu VPVKAC katrā administratīvajā teritorijā un teritoriālajā vienībā atbilstoši jaunajam Administratīvo teritoriju un apdzīvoto vietu likumam, t.i. valstspilsētās, pilsētās un pagastos, Latvijas teritorijā būs ģeogrāfiski vienmērīgi izvietoti 587 VPVKAC. Tas būs kopumā liels uzlabojums VPVKAC pieejamības nodrošināšanai iedzīvotājiem un uzņēmējiem, salīdzinot ar šī brīža 122 VPVKAC, kuru izvietojums ir nehomogēns pret blīvāk apdzīvotām vietām.  Lai nodrošinātu MK deklarācijā minēto, nepieciešams VPVKAC tīklu izvērst līdz pagastu līmenim, proti, VPVKAC veidot arī apdzīvotās vietās.  Esošais VPVKAC tīkls jāpaplašina sadarbībā ar pašvaldībām, izmantojot sabiedriskās pieejamības ēkas un iestādes, piemēram, bibliotēkas, tādējādi nodrošinot lielu pakalpojuma sasniedzamību reģionos, iedzīvotājiem ar īpašām vajadzībām vai zemu mobilitāti. Jāstiprina bibliotēku loma pakalpojumu pieejamības veicināšanā, jo bibliotēkas ir piemērota vide VPVKAC pakalpojumu sniegšanai. Šobrīd bibliotēku darbinieki ir apmācīti par e-pakalpojumiem un dzīves situācijām, taču tiem nav uzticēts formalizēts pienākums veikt klientu apkalpošanu un atbalstu pakalpojumu pieteikšanā.  VPVKAC kā vienotā KAC kontaktpunkta mērķis ir nodrošināt iespēju iedzīvotājiem **klātienē** (vismaz viens pakalpojumu kontaktpunkts katrā pilsētā, valstspilsētā, novada nozīmes attīstības centrā, pagastā vai citā apdzīvotā vietā) saņemt valsts pārvaldes, tajā skaitā pašvaldību pakalpojumus un atbalstu valsts pārvaldes pakalpojumu pieteikšanai.  VPVKAC loma ir nodrošināt pakalpojumu pieejamību cilvēkiem, kuri citādi digitālai videi nevar piekļūt, vai ir nepietiekamas digitālās prasmes, tā veicinot vispārējo iekļaušanos digitālajā telpā.​  VPVKAC aizstāj valsts iestāžu slēgtos apkalpošanas centrus reģionos, izmantojot vienotu, sistēmisku klientu apkalpošanas politiku – viens tīkls, vienota pieeja, vienveidīgs pakalpojuma sniegšanas standarts.​  **VPVKAC tīkla paplašināšanai pieejamais finansējums 2021. gadā.**  Atbilstoši likuma “Par valsts budžetu 2021. gadam” 29. pantam, VARAM budžeta programmas 30.00.00 “Attīstības nacionālie atbalsta instrumenti” ietvaros VPVKAC tīkla izveidei, uzturēšanai un publisko pakalpojumu sistēmas pilnveidei tika paredzēta apropriācija 940 394 *euro* apmērā, kas tika izmantota šādām aktivitātēm:  1. atbilstoši MK noteikumu Nr. 184 2. pielikumam “Valsts budžeta dotācijas apmērs 2021. gadā valsts un pašvaldību vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei”:  1.1. esošā VPVKAC tīkla uzturēšanai 741 060 *euro*;  1.2. VPVKAC informācijas sistēmas [www.pakalpojumucentri.lv](http://www.pakalpojumucentri.lv) uzturēšanai 65 000 *euro;*  2. atbilstoši MK noteikumu Nr. 184 4. punktam, VPVKAC tīkla atpazīstamības pasākumiem 10 000 *euro*;  3. saskaņā ar MK noteikumu Nr. 184 3. un 12. punktu un atbilstoši VARAM rīkojumam VPVKAC izveidošanai Babītes novadā piešķirti 3 850 *euro*.  Tātad valsts budžeta dotācija VPVKAC tīkla izveidei, uzturēšanai un publisko pakalpojumu sistēmas pilnveidei 2021. gadā tiks izlietota atbilstoši mērķim 819 910 *euro* apjomā. Valsts budžeta dotācijas apjoms, kas pieejams VPVKAC tīkla attīstībai **(tikai novada nozīmes vai vietējās nozīmes VPVKAC punktu izveidei apdzīvotās vietās)** 2021.gadā, ir 120 484 *euro,* paredzot, ka minētie VPVKAC punkti apdzīvotās vietās darbu sāks ar 2022.gadu. 2021.gadā iespējamo izveidojamo vietējās nozīmes VPVKAC punktu skaits apdzīvotās vietās atkarīgs no VPVKAC tīkla attīstībai pieejamā finansējuma 2021.gadā, kā arī pašvaldību aktivitāti pieteikumu iesniegšanā jaunu VPVKAC punktu izveidei.  Ņemot vērā minēto, MK noteikumi Nr. 184 tiek papildināti, nosakot, ka pašvaldība var iesniegt pieteikumu novada nozīmes vai vietējās nozīmes VPVKAC izveidi apdzīvotā vietā (valstspilsētā, pilsētā, pagastā vai citā apdzīvotā vietā).  Tāpat noteikumos paredzēts, ka pašvaldība, kura izveidota 2021.gada administratīvi teritoriālās reformas rezultātā, saglabā un iekļauj vienotā klientu apkalpošanas centra struktūrvienībā visus līdz 2021. gada 1.jūlijam izveidotos vienotos klientu apkalpošanas centrus. Ja kādai no administratīvi teritoriālās reformas rezultātā apvienotajām pašvaldībām saskaņā ar noteikumu 9. un 11. punktu 2021. gadā ir pārskaitīta dotācija nodarbināto atlīdzības fondam, jaunizveidotajai pašvaldībai, kurā iekļauta attiecīgā pašvaldība, otrreiz šo atlīdzību nodarbināto fondam neizmaksā.  Papildus minētajam, veikti precizējumi arī noteikumu 21. punkta 21.2. un 21.7. apakšpunktā, kā arī svītrots 21.3. apakšpunkts saistībā ar VPVKAC izveidošanas vai pielāgošanas attiecināmiem izdevumiem, līdz ar minētajiem precizējumiem precizēts arī noteikumu 1. pielikums.  2021.gadā izveidoto jauno vietējās nozīmes VPVKAC darbība tiks nodrošināta no šim mērķim piešķirtajiem valsts budžeta līdzekļiem - valsts budžeta programmas 30.00.00 “Attīstības nacionālie atbalsta instrumenti”, pasākumā “Publisko pakalpojumu pieejamības nodrošināšana saskaņā ar vienas pieturas aģentūras principiem (KAC)”.  VPVKAC tīkla attīstībai un darbības efektivitātes pilnveidošanai, VARAM ar 2022.gadu plāno ieviest jaunu valsts budžeta dotācijas piešķiršanas modeli, kas sastāvēs no investīciju un uzturēšanas dotācijas. Lai šo īstenotu, nepieciešams veikt izmaiņas normatīvajā regulējumā. Dotācijas modelim paredzēts stāties spēkā 2022. gadā.  Saistībā ar nepieciešamo finansējumu VPVKAC tīkla attīstībai 2022. gadam un turpmākajiem, finanšu korekcija tiks skatīta:   1. gan **konceptuālā ziņojuma "Par jaunu valsts**   **pārvaldes pakalpojumu nodrošināšanas sistēmu" (VSS-263) ietvaros**;   1. gan ņemot vērā **Atveseļošanās un noturības**   **mehānisma (ANM/RRF) fonda finansējumu**, proti, papildus VPVKAC tīkla paplašināšanai plānots piesaistīt ANM/RRF līdzekļus. Ņemot vērā, ka pēc administratīvi teritoriālās reformas pakalpojumi klātienē tiks nodrošināti ne tikai esošie VPVKAC, bet arī jaunie VPVKAC, kas tiks veidoti pašvaldību bibliotēkās, nepieciešams pielāgot aktuālajām vajadzībām gan klientu pieņemšanas telpas, gan programmnodrošinājumu un datortehniku. Minētos ANM/RRF līdzekļus plānots piesaistīt arī IKT sadarbspējas izstrādes projektiem un tehnikai, piemēram, dokumentu kamerām, kas video konsultācijas laikā klienta uzrādītos dokumentus mašīnlasāmā formātā nosūta iestādes specialistam tūlītējai apstrādei;   1. kā **arī VARAM ar 2021.gada 30.jūnija vēstuli**   **Nr.1-132/6204 ir iesniegusi prioritāro pasākumu pieteikumus Finanšu ministrijā un Pārresoru koordinācijas centrā,** proti, finansējuma pieprasījums attiecībā uz VPVKAC attīstību iekļauts VARAM prioritāro pasākumu pieteikumos Nr.21\_13\_P “Vienlīdzīgu iespēju visu valsts pārvaldes pakalpojumu pieejamībā nodrošināšana” un Nr.21\_14\_P “Atbalsts centralizētai neklātienes komunikācijai ar vienota valsts pārvaldes pakalpojumu palīdzības dienesta starpniecību”. Jautājums par minēto pieteikumu atbalstīšanu ir izskatāms Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam” sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas.  VPVKAC tīkla darbībai, tai skaitā, VPVKAC darbinieku atlīdzībai, jau šobrīd pieejams valsts finansējums 940 394 eiro apmērā. VPVKAC tīkla attīstība šogad tiks īstenota piešķirtā finansējuma apjomā, savukārt VPVKAC tīkla attīstībai 2022. gadā un turpmākajos gados paredzams, ka nepieciešams papildu finansējums, tādējādi, kā iepriekš minēts, plānots piesaistīt ANM/RRF finansējumu, kā arī iesniegti prioritāro pasākumu pieprasījumu Finanšu ministrijā un Pārresoru koordinācijas centrā. Gadījumā, ja VPVKAC tīkla attīstībai netiks piešķirts papildus finansējums, tad VPVKAC tīkla attīstība tiks nodrošināta atbilstoši pieejamajam ikgadējās valsts budžeta dotācijas apjomam. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības un iedzīvotāji (pakalpojumu saņēmēji). |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs iedzīvotājiem samazinās. Pašvaldību iedzīvotājiem pašvaldību administratīvajā teritorijā tiks nodrošināta valsts pārvaldes pakalpojumu saņemšana klātienē. |
| 3. | Administratīvo izmaksu monetārs novērtējums | Papildus izmaksas pakalpojumu turētājam nav paredzamas. Pakalpojumu turētājam, nododot klientu apkalpošanas funkciju klientu apkalpošanas centriem, ir iespēja ietaupīt valsts budžeta finansējumu. 2021.gadā papildus punktu izveide tiks finansēta no budžeta programmas 30.00.00 “Attīstības nacionālie atbalsta instrument” paredzētās apropriācijas valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei 2021. gadā. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Paralēli tiek veikti grozījumi Ministru kabineta (turpmāk – MK) 2017. gada 4. jūlija noteikumos Nr.401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”. MK noteikumu projekta izstrādes mērķis ir precizēt valsts un pašvaldību vienoto klientu apkalpošanas centru veidus, paredzot, ka apdzīvotā vietā var veidot gan novada nozīmes, gan vietējās nozīmes vienoto klientu apkalpošanas centru, tādējādi radot iespēju vienoto klientu apkalpošanas centru atbilstoši infrastruktūrai veidot arī pašvaldību bibliotēkās un pagastos. |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par MK noteikumu projektu un dotu iespēju izteikt viedokli, MK noteikumu projekts atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" pirms tā iesniegšanas Valsts sekretāru sanāksmē ievietots VARAM un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Ievietojot MK noteikumu projektu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē (<https://www.mk.gov.lv/lv/content/ministru-kabineta-diskusiju-dokumenti>) 2021.gada 26.aprīlī sabiedrība tika aicināta līdzdarboties, izsakot viedokli. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē par MK noteikumu projektu sabiedrības viedoklis netika saņemts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM un pašvaldības, kuras pieteikušās dotācijai. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta īstenošana tiks veikta esošo cilvēkresursu ietvaros. Saistībā ar MK noteikumu projekta izpildi nebūs nepieciešams veidot jaunas institūcijas vai likvidēt, reorganizēt esošās. |
| 3. | Cita informācija | Nav |

Vides aizsardzības un reģionālās attīstības ministrs A.T. Plešs

Bērziņa 67026491

Mara.berzina@varam.gov.lv

1. [Deklarācija par Artura Krišjāņa Kariņa vadītā Ministru kabineta iecerēto darbību](https://www.mk.gov.lv/sites/default/files/editor/kk-valdibas-deklaracija_red-gala.pdf) [↑](#footnote-ref-1)
2. [MK 04.02.2020. rīkojums Nr.39 “Pakalpojumu vides pilnveides plāns 2020.-2023.gadam”](http://polsis.mk.gov.lv/documents/6646) [↑](#footnote-ref-2)